Page:Oxford Book of English Verse 1250-1900.djvu/441

 She kiss'd his cheek, she kamed his hair, As oft she did before, O; She drank the red blood frae him ran, On the dowie houms o' Yarrow.

'O haud your tongue, my douchter dear, For what needs a' this sorrow? I'll wed you on a better lord Than him you lost on Yarrow.'

'O haud your tongue, my father dear, An' dinna grieve your Sarah; A better lord was never born Than him I lost on Yarrow.

'Tak hame your ousen, tak hame your kye, For they hae bred our sorrow; I wiss that they had a' gane mad Whan they cam first to Yarrow.'

371. Clerk Saunders

Clerk Saunders and may Margaret Walk'd owre yon garden green; And deep and heavy was the love That fell thir twa between.

'A bed, a bed,' Clerk Saunders said, 'A bed for you and me!' 'Fye na, fye na,' said may Margaret, 'Till anes we married be!'

'Then I'll take the sword frae my scabbard And slowly lift the pin; And you may swear, and save your aith, Ye ne'er let Clerk Saunders in.